sagorsarker/bangla-wikipedia huggingface dataset:
গুলাব কাউর

প্রায় ১৮৯০ সালের দিকে ভারতের পাঞ্জাবের, সানগ্রুর জেলার বাকশিওয়ালা গ্রামে জন্মগ্রহণ করেন তিনি। খুব অল্প বয়সে গুলাব কাউর মান সিং-কে বিয়ে করেছিলেন। এই দম্পতি আমেরিকায় পাড়ি জমানোর উদ্দেশ্যে ভারত থেকে নৌ পথে ফিলিপাইনের ম্যানিলায় গিয়েছিলেন। এখানেই গুলাব কাউর গদর পার্টি সম্পর্কে জানতে পারেন। 
ম্যানিলাতে অবস্থান করার সময়, গুলাব কাউর ব্রিটিশ শাসন হতে উপমহাদেশকে মুক্ত করার উদ্দেশ্যে প্রতিষ্ঠিত একটি সংগঠন গদর পার্টিতে যোগ দেন। এটি ছিল মূলত শিখ-পাঞ্জাবী অভিবাসীদের দ্বারা গঠিত একটি সংগঠন। ফিলিপাইনে অবস্থান করার সময় তিনি, ফিলিপাইনের বিভিন্ন জায়গায় ভ্রমণ করে, অবস্থান করা বিভিন্ন প্রবাসী ভারতীয়দের স্বাধীন ভারত গড়ার পক্ষে কাজ করার জন্য উৎসাহিত করেন। একই সময় তিনি গদর গার্টির জন্য অস্ত্র ও অর্থ সংগ্রহ করতে থাকেন। 
গুলাব কাউর পার্টির ছাপা খানায় সতর্কতার সাথে দায়িত্ব পালন করেন। হাতে একটি সাংবাদিক পাস নিয়ে, নিজেকে সাংবাদিক পরিচয় দিয়ে, তিনি গদর পার্টির সদস্যদের অস্ত্র বিতরণের দ্বায়িত্ব কাঁধে নেন। গুলাব কাউর স্বাধীনতার স্বপক্ষে রচিত সাহিত্য বিতরণ করে ও জাহাজের ভারতীয় যাত্রীদের স্বাধীনতার পক্ষে অনুপ্রেরণামূলক বক্তৃতা দিয়ে গদর পার্টিতে যোগ দিতে উৎসাহিত করেন। 
গুলাব কাউর ও ফিলিপাইনে অবস্থানরত আরও প্রায় পঞ্চাশজন স্বাধীনতাকামী গদর পার্টির সদস্যরা, একসাথে এস.এস. কোরিয়া ব্যাচ জাহাজে করে ভারতের দিকে যাত্রা শুরু করেন। তাঁরা সিঙ্গাপুরে এসে, এস.এস. কোরিয়া জাহাজ পরিবর্তন করে, তোসা মারু জাহাজে করে আবার ভারতের দিকে যাত্রা করেন। তিনি ভারতের স্বাধীনতা সংগ্রামে অংশগ্রহণ করেছেন, এটা মান সিং মেনে নিতে রাজী না হওয়ায়, তাঁকে ম্যানিলাতে রেখেই গুলাব সিং ভারতে চলে আসেন। ভারতে পৌঁছানোর পর, তিনি ও আরও কিছু বিপ্লবী একসাথে কাপুরথালা, হোসিয়ারপুর ও জলন্ধর গ্রামে বিপ্লবের পক্ষে সক্রিয় ছিলেন, যাতে, জনসাধারণ দেশের স্বাধীনতার জন্য সশস্ত্র বিপ্লবে অংশগ্রহণ করেন। 
স্বাধীনতার প্ররোচনামূলক কাজের জন্য তাঁকে তৎকালীন ব্রিটিশ-ভারতের লাহোরে (বর্তমান পাকিস্তানে) দুই বছরের জন্য কারাগারে প্রেরণ করা হয়েছিল। জেলে থাকা গুলাব কাউরের উপর, প্রচন্ড নির্যাতন করা হয়, বিপ্লবীদের বিষয়ে তথ্য জানানোর জন্য। তথাপি তিনি কোন তথ্য প্রকাশ করেন নি ব্রিটিশ সরকারের কাছে। ১৯৪১ সালে গুলাব কাউর মারা যান।
গুলাব কাউরকে নিয়ে, ২০১৪ সালে, এস কেসর সিং পাঞ্জাবি ভাষায় "গদর দি ধী গুলাব কাউর" নামক একটি বই প্রকাশ করেন।
হট্টিয়াঁ বালা জেলা

হট্টিয়াঁ বালা পাকিস্তান শাসিত আজাদ জম্মু ও কাশ্মিরের দশ জেলার মধ্যে অন্যতম একটি জেলা। হট্টিয়াঁ বালা হচ্ছে জেলাটির প্রধান শহর।
১৯৪৮ সালে আজাদ জম্মু ও কাশ্মীর প্রতিষ্ঠার আগ পর্যন্ত এটি বারামূলা জেলার একটি অংশ ছিল। এছাড়াও তহসিল হিসেবে উরি নাম ছিল, তবে (বর্তমানে ভারতীয় কাশ্মীর) এর অধিনে পরিচালিত হচ্ছে। ভারত ও পাকিস্তানের মধ্যে প্রথম যুদ্ধের সময় যুদ্ধবিরতির পর, ২০০৯ সাল পর্যন্ত হট্টিয়াঁ বালা মজঃফরাবাদ জেলার অংশ হিসেবে গঠিত হয়েছিল। ২০০৯ সালের জুলাইয়ে, সরদার মহম্মদ ইয়াকুব খাঁর জোট সরকারের সময় এটিকে জেলা হিসেবে ঘোষণা করা হয়। নতুনভাবে প্রতিষ্ঠিত জেলাটির জনসংখ্যা প্রায় ২৩০,৫২২ জন এর মত।
হট্টিয়াঁ বালা জেলায় ৩টি তহসীল রয়েছে:
শীতলকুচি সমষ্টি উন্নয়ন ব্লক

শীতলকুচি (সমষ্টি উন্নয়ন ব্লক) ভারতীয় রাজ্য পশ্চিমবঙ্গের কোচবিহার জেলার মাথাভাঙ্গা উপবিভাগের একটি প্রশাসনিক বিভাগ। শীতলকুচি থানা এবং শীতলকুচি সদর দপ্তর এই ব্লকে অবস্থিত।
শীতলকুচি এলাকাটি এ অবস্থিত।
শীতলকুচি উন্নয়ন সমষ্টি ব্লকটির 101.53  km. কিলোমিটার এলাকা রয়েছে।
শীতলখুচীব্লকের গ্রাম পঞ্চায়েতগুলি/পঞ্চায়েত সমিতি হলো: বারা কোইমারি, ভওর্থান, ছোট সালবাবারি, গোলেনহাটি, গোসাইরহাট, খলিসামারি, লালবাজার এবং শীতলকুচি।
ভারতের ২০১১ সালের আদমশুমারি অনুযায়ী শীতলকুচি সমষ্টি উন্নয়ন ব্লকের মোট জনসংখ্যা হল ১৮৫,৩৫৩ জন, তাদের মধ্যে ৯৪,২৭৭ জন পুরুষ এবং ৯১,০৭৬ জন নারী। তপসিলি জাতির সংখ্যা ১০১,০০৯ এবং তপসিলি উপজাতির সংখ্যা ২৫৯।
শীতলকুচি সমষ্টি উন্নয়ন ব্লকে মোট শিক্ষিত ১১২,৫৭২ জন, এর মধ্যে ৬২,৬৯৩ জন পুরুষ এবং ৪৯,৮৭৯ জন মহিলা।
ফ্লাইট লেফটেন্যান্ট

ফ্লাইট লেফট্যানেন্ট মূলত ব্রিটিশ রয়েল বিমান বাহিনীর একটি কমিশন্ড অফিসারের পদবী। এটি পৃথিবীর বিভিন্ন দেশে বর্তমানে ব্যবহৃত হয়। বিশেষ করে কমনওয়েলথ ভুক্ত দেশগুলোতে।
ফ্লাইট লেফট্যানেন্ট ফ্লাইং অফিসারের উপরের এবং স্কোয়াড্রন লিডারের নিচের পদবী। এটি একটি সম্পূর্ণ শব্দ, এটিকে ছোট করে লেফট্যানেন্ট বলা হয়না।
এর ণ্যাটো র‍্যাংকিং কোড হলো ওএফ-২ এবং এটি সেনাবাহিনীর ক্যাপ্টেন পদবীর সমান।
জিমি ব্লাঙ্কেনবার্গ

জেমস ম্যানুয়েল ব্লাঙ্কেনবার্গ (; জন্ম: ৩১ ডিসেম্বর, ১৮৯২ - মৃত্যু: ১৯৫৫) কেপটাউনের ক্লেয়ারমন্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও কোয়াজুলু-নাটাল দলের প্রতিনিধিত্ব করেছেন। দলে তিনি মূলতঃ মাঝারিসারির ব্যাটসম্যান হিসেবে মাঠে নামতেন। এছাড়াও ডানহাতে মিডিয়াম পেস বোলিং করতেন জিমি ব্লাঙ্কেনবার্গ।
১৯১২ থেকে ১৯২৪ সময়কাল পর্যন্ত প্রথম-শ্রেণীর খেলোয়াড়ী জীবন চলমান ছিল জিমি ব্লাঙ্কেনবার্গের। প্রথম বিশ্বযুদ্ধের কারণে তার খেলোয়াড়ী জীবনের বিঘ্ন ঘটে। ওয়েস্টার্ন প্রভিন্সের পক্ষে খেলোয়াড়ী জীবনের যাত্রা শুরু হয় তার। তবে, শেষ মৌসুমে নাটালের পক্ষে ব্যাট হাতে মাঠে নেমেছিলেন।
বেশ কয়েকবছর দক্ষিণ আফ্রিকার অন্যতম সেরা বোলারের মর্যাদা পেয়েছিলেন জিমি ব্লাঙ্কেনবার্গ। বল হাতে দায়িত্বপ্রাপ্ত হবার পর ঘণ্টার পর ঘণ্টা বোলিং করতে পারতেন। সমগ্র খেলোয়াড়ী জীবনে একুশবার ইনিংসে পাঁচ-উইকেট লাভের কৃতিত্ব রয়েছে তার।
জানুয়ারি, ১৯২১ সালে জোহেন্সবার্গে নিজস্ব সেরা বোলিংয়ে পরিসংখ্যান দাঁড় করিয়েছিলেন। কারি কাপে ট্রান্সভালের বিপক্ষে ৯/৭৮ পান। এছাড়াও খেলায় তিনবার দশ উইকেট পেয়েছেন তিনি। তন্মধ্যে, জানুয়ারি, ১৯২১ সালে জোহেন্সবার্গে ওয়েস্টার্ন প্রভিন্সের সদস্যরূপে নাটালের বিপক্ষে ১৬১ রান খরচায় ১১ উইকেট পেয়েছিলেন। মার্চ, ১৯২১ সালে কেপটাউনের নিউল্যান্ডসে ১০২ রান খরচায় ১০ উইকেট ও জুলাই, ১৯২৪ সালে ইংল্যান্ড সফরে নর্দাম্পটনে দক্ষিণ আফ্রিকা একাদশে র সদস্যরূপে নর্দান্টসদের বিপক্ষে ৭৪ রান খরচায় ১০ উইকেট পেয়েছিলেন। এছাড়াও, আরও দুইটি উল্লেখযোগ্য বোলিংশৈলী প্রদর্শন করেছেন তিনি। ডিসেম্বর, ১৯২৩ সালে জোহেন্সবার্গে কারি কাপে গ্রিকুয়াল্যান্ড ওয়েস্ট ও নাটালের মধ্যকার খেলায় ৯/৭৫ পেয়েছিলেন। আগস্ট, ১৯২৪ সালে কার্ডিফে গ্ল্যামারগনের বিপক্ষে দক্ষিণ আফ্রিকা একাদশের একমাত্র ইনিংসটিতে ৮/৯৭ পেয়েছিলেন। লাভকৃত উইকেটগুলোর সবগুলোই বোল্ড ছিল। সমগ্র প্রথম-শ্রেণীর খেলোয়াড়ী জীবনে একটিমাত্র সেঞ্চুরির সন্ধান পেয়েছিলেন তিনি। নিজস্ব সাবেক দল ওয়েস্টার্ন প্রভিন্সের বিপক্ষে নাটালের সদস্যরূপে ডিসেম্বর, ১৯২৩ সালে মনোজ্ঞ ১৭১ রান তুলেছিলেন। ড্র হওয়া ঐ খেলাটিতে এ.ডব্লিউ. নোর্সের (১৮৬) সাথে ২৯১ রানের জুটি গড়েন।
দক্ষিণ আফ্রিকার পক্ষে আঠারো টেস্টে অংশগ্রহণের সুযোগ পেয়েছিলেন জিমি ব্লাঙ্কেনবার্গ। ১৩ ডিসেম্বর, ১৯১৩ তারিখে জে.ডব্লিউ.এইচ.টি. ডগলাসের নেতৃত্বাধীন ইংরেজ দলের বিপক্ষে টেস্ট ক্রিকেটে অভিষেক ঘটে তার। ঐ সফরে দলটি প্রথম টেস্টসহ পাঁচ টেস্টের সিরিজে ৪-০ ব্যবধানে জয় পেয়েছিল। ঐ খেলায় ব্যর্থ হলেও দক্ষিণ আফ্রিকার প্রত্যেক টেস্টেই অংশগ্রহণ করেছিলেন। ১৯২৪ সালে ইংল্যান্ডের মাটিতে নিজস্ব সর্বশেষ টেস্টে অংশগ্রহণ করেন। শেষ সফরেই সর্বাধিক সফলতা পেয়েছেন তিনি। সবগুলো খেলায় অংশ নিয়ে ২২.৪০ গড়ে ১১৯ উইকেট লাভ করেন। তবে, সেরা ইংরেজ ব্যাটসম্যানদের বিপক্ষে নিজের খেলা তুলে ধরতে ব্যর্থ হন। টার্ফ উইকেটে তিনি তেমন ভালোমানের বোলিং উপহার দিতে পারেননি।
১৯৫৫ সালে তৎকালীন পশ্চিম জার্মানির পশ্চিম বার্লিনে ৬২ বছর বয়সে জিমি ব্লাঙ্কেনবার্গের দেহাবসান ঘটে।
মজঃফরাবাদ জেলা

মজঃফরাবাদ জেলা () পাকিস্তানের আজাদ জম্মু ও কাশ্মীরের ঝিলাম এবং নীলাম নদীর তীরে অবস্থিত একটি জেলা এবং পাহাড়ী অঞ্চল। ভৌগোলিক অবস্থান অনুযায়ী জেলাটির পশ্চিমে পাঞ্জাব এবং পূর্বে কাশ্মীরের কুপওয়ারা জেলা ও বারামূলা জেলায় অবস্থিত। এছাড়াও উত্তরে নীলাম জেলা; যেটি জেলার উত্তরপূর্বে পতিত হয়েছে এবং বাঘ জেলা দক্ষিণ সীমানা বরাবর গঠিত হয়েছে। জেলাটির মোট এলাকা ১,৬৪২ বর্গ কিলোমিটার। মজঃফরাবাদ শহরটি আজাদ কাশ্মিরের রাজধানী হিসেবে পরিচালিত হয়ে থাকে।
২০১৭ সালের আদমশুমারি হিসাব অনুযায়ী জেলাটির মোট জনসংখ্যা ছিল প্রায় ৬৫০,৩৭০ জন।
মজঃফরাবাদ জেলা প্রশাসনিকভাবে ৩টি তহসিলে বিভক্ত এবং ৫১টি ইউনিয়ন কাউন্সিল নিয়ে গঠিত হয়েছে।
পুলওয়ামা জেলা

পুলওয়ামা জেলা ভারতের জম্মু ও কাশ্মীরের একটি জেলা। পুলওয়ামা জেলা রাজধানী ও প্রধান শহর। আইনশৃঙ্খলা রক্ষণাবেক্ষণ, বৃহত্তর নজরদারি, অধিক কার্যকর নিয়ন্ত্রণ এবং এলাকার সুষম উন্নয়নের লক্ষ্যে ১৯৭৯ সালে পুলওয়ামা জেলা গঠিত হয়। জেলাটি কাশ্মির উপত্যকার কেন্দ্রস্থলে অবস্থিত এবং এটি দুঃসাহসিক পর্যটকদের জন্য একটি বিশ্রামমূলক জায়গা কারণ এখানকার প্রচুর পরিমাণ পানি এবং অতিথিপরায়ন গ্রামাঞ্চল। ধানের উৎপাদনের জন্য জেলাটিকে কাশ্মিরের চালের বাটি হিসেবে ডাকা হয়।
১৯৭৯ সালে কাশ্মীর উপত্যকায় আইনশৃঙ্খলার উন্নয়ন ও এলাকার সুষম বণ্টনের লক্ষ্যে পুলওয়ামা জেলা গঠিত হয়।
পুলওয়ামা জেলা ৭টি তহশিল নিয়ে গঠিত:
২০১১ সালের ভারতীয় জনগনণা অনুসারে পুলওয়ামা জেলার মোট জনসংখ্যা হল ৫৭০,০৬০ জন, যা প্রায় সলোমন দ্বীপপুঞ্জের সমান বা মার্কিন যুক্তরাষ্ট্রের ওয়োমিংয়ের সমান। ভারতে ৬৪০টি জেলার মধ্যে এটি ৫৩৫তম জনবহুল জেলা।
সায়েরা খাতুন

শেখ সায়েরা খাতুন হচ্ছেন শেখ-ওয়াজেদ রাজনৈতিক পরিবারের কর্ত্রী এবং বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের মা। তিনি বাংলাদেশের সাবেক প্রধানমন্ত্রী শেখ হাসিনার দাদী।
সায়েরা খাতুনের বিয়ে হয়েছিলো শেখ লুৎফর রহমানের সঙ্গে। তিনি গোপালগঞ্জ জেলার টুঙ্গিপাড়া উপজেলায় বসবাস করতেন। ১৭ই মার্চ ১৯২০ সালে শেখ মুজিবুর রহমানকে জন্ম দেন তিনি। তার ছয় সন্তান, চার মেয়ে এবং দুই ছেলে ছিল।
শেখ সায়েরা খাতুন ৩১ মে ১৯৭৪ সালে ঢাকায় মারা যান। তার মৃত্যুর পর গোপালগঞ্জ জেলায় শেখ সায়েরা খাতুন মেডিকেল কলেজ ও হাসপাতাল নামকরণ করা হয়। ১ জানুয়ারি ২০১২ তারিখে বাংলাদেশের সাবেক প্রধানমন্ত্রী শেখ হাসিনা এই কলেজ উদ্বোধন করেন। শেখ হাসিনা হচ্ছেন শেখ মুজিবুর রহমানের মেয়ে এবং সায়েরা খাতুনের নাতনী। ঢাকার ধানমণ্ডিতে অবস্থিত বঙ্গবন্ধু ভবন এবং বঙ্গবন্ধু স্মৃতি যাদুঘরে শেখ-ওয়াজেদ পরিবারের সদস্যদের সদস্য হিসেবে বাংলাদেশ আওয়ামী লীগ তার মৃত্যুবার্ষিকী পালন করে।
ছবি মেলা আন্তর্জাতিক আলোকচিত্র উৎসব

ছবি মেলা ঢাকায় অনুষ্ঠিত দ্বিবার্ষিক আন্তর্জাতিক আলোকচিত্র উৎসব। এটি দক্ষিণ এশিয়ার সর্ববৃহৎ আলোকচিত্র উৎসব। দৃক পিকচার লাইব্রেরি লিমিটেড ও পাঠশালা সাউথ এশিয়ান মিডিয়া ইনস্টিটিউট এ উৎসবের আয়োজন করে থাকে।
২০০০ সাল থেকে দুই বছর অন্তর এটি আয়োজন করা হয়ে থাকে।
ছবি মেলার নবম আসর ২০১৭ সালের ৩ ফেব্রুয়ারি শুরু হয়ে ২ সপ্তাহব্যাপী চলে। এতে বাংলাদেশসহ ১৯টি দেশের ২৭ জন শিল্পী অংশ নেয়। উৎসবের মূল প্রদর্শনীস্থল ছিল বাংলাদেশ শিল্পকলা একাডেমি। এছাড়া পুরান ঢাকার তিনটি স্থানে এ উৎসব অনুষ্ঠিত হয়।
দশম আসর ২০১৯ সালের ২৮ ফেব্রুয়ারি থেকে শুরু হয়ে ৯ মার্চ পর্যন্ত চলে। এতে ২১টি দেশের ৪৪ জন শিল্পীর কাজ নিয়ে ৩৩টি প্রদর্শনী ছিল। ছিল আটটি কর্মশালা। উৎসবের মূল প্রদর্শনীস্থল ছিল দৃক-পাঠশালা ভবন। অন্যান্য গ্যালারি হিসেবে ছিল ধানমন্ডি ও পান্থপথে অবস্থিত দৃকের দুটি গ্যালারি, গ্যেটে ইনস্টিটিউট, জ্ঞানতাপস আব্দুর রাজ্জাক বিদ্যাপীঠ, বৃত্ত আর্ট ট্রাস্ট এবং আলিয়ঁস ফ্রঁসেজ দো ঢাকা।
ছবি মেলার একাদশ আসর ২০২১ সালের ১২ ফেব্রুয়ারি শুরু হয়ে ১০ দিনব্যাপী চলে। করোনার কারণে কেবল বাংলাদেশ, ভারত, নেপাল, পাকিস্তান ও শ্রীলংকাসহ দক্ষিণ এশিয়ার মোট ৫টি দেশের ৭৫ জন শিল্পীদের কাজ স্থান পেয়েছিল ছবি মেলায়। প্রদর্শনীস্থল ছিল রাজধানীর শুক্রাবাদে দৃকপাঠ ভবনে।
আমার ভিতর বাহিরে অন্তরে অন্তরে

আমার ভিতর বাহিরে অন্তরে অন্তরে হলো বাংলাদেশি কবি রুদ্র মুহম্মদ শহীদুল্লাহর লেখা একটি বিখ্যাত রোমান্টিক কবিতা। সিনেমায় ব্যবহারের জন্য পরবর্তীতে কবিতাটিতে সুরারোপ করে গান তৈরি করা হলে এটি বেশ জনপ্রিয়তা পায়।
কবি রুদ্র মুহম্মদ শহীদুল্লাহ'র সহধর্মিনী ছিলেন বিখ্যাত লেখিকা তসলিমা নাসরিন। ১৯৮৬ সালে তাদের বিবাহবিচ্ছেদ হয়। ১৯৮৯ সালের দিকে এই কবিতাটি রচনা করা হয়। ধারণা করা হয়, কবিতাটি তসলিমা নাসরিনকে উদ্দেশ্য করে লেখা।
১৯৯২ সালে বাংলাদেশ টেলিভিশনের একটি ধারাবাহিকে গানটিকে ব্যবহার করা হয়। এর মাধ্যমে বাংলাদেশে গানটি বেশ জনপ্রিয় হয়ে ওঠে। ভারতীয় সংগীতশিল্পী কবীর সুমন দুই বাংলায় গানটিকে জনপ্রিয় করতে অবদান রাখেন।
জিওফ হাম্পেজ

জিওফ্রে উইলিয়াম হাম্পেজ (; জন্ম: ২৪ এপ্রিল, ১৯৫৪) বার্মিংহামের স্পার্কব্রুক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেছেন জিওফ হাম্পেজ। দলে তিনি মূলতঃ মাঝারিসারির ব্যাটসম্যান হিসেবে খেলতেন। এছাড়াও উইকেট-রক্ষক ছিলেন তিনি।
১৯৭৪ থেকে ১৯৯০ সাল পর্যন্ত ওয়ারউইকশায়ারের পক্ষে কাউন্টি ক্রিকেট খেলেছিলেন দূর্দান্ত প্রতাপে। এজবাস্টনের স্থানীয় বীর হিসেবে পরিচিতি লাভ করেন। এরই স্বীকৃতিস্বরূপ ১৯৮৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন। দক্ষিণ আফ্রিকার ঘরোয়া ক্রিকেটে ফ্রি স্টেটের সদস্য ছিলেন। এছাড়াও, উইকেট-রক্ষণে ও প্রভূতঃ ভূমিকা পালন করেছেন। প্রথম-শ্রেণীর ক্রিকেটে ৩৬ গড়ে রান তুলতে পেরেছেন। ব্যক্তিগত সর্বোচ্চ করেন ২৫৪ রান।
২০০৯ সাল পর্যন্ত চতুর্থ উইকেটে ব্যাটিং রেকর্ডের সাথে স্বীয় নামকে জড়িয়ে রেখেছেন স্ব-মহিমায়। ১৯৮২ সালে সাউথপোর্টে ল্যাঙ্কাশায়ারের বিপক্ষে আলভিন কালীচরণের সাথে ৪৭০ রান সংগ্রহ করেছিলেন জিওফ হাম্পেজ। এতে তার অবদান ছিল ২৫৪ রান।
টেস্ট ক্রিকেটে অংশগ্রহণের সুযোগ লাভ করতে পারেননি জিওফ হাম্পেজ। তবে, তিনটি একদিনের আন্তর্জাতিকে অংশ নিয়েছেন তিনি। ১৯৮১ সালে অস্ট্রেলিয়ার বিপক্ষেই ঐ তিনটি খেলায় অংশগ্রহণ ছিল তার। তবে, মোটে তিনি এগারো রান তুলতে সক্ষম হয়েছিলেন। মাঝারিসারিতে আক্রমণাত্মক ব্যাটিংশৈলী উপহার দিয়ে বেশ সুনাম কুড়িয়েছিলেন তিনি।
১৯৮১-৮২ মৌসুমে দক্ষিণ আফ্রিকায় বিদ্রোহী দলের সাথে গমন করেন তিনি। এরফলে কার্যত তিনটি ওডিআইয়ে অংশগ্রহণকারী জিওফ হাম্পেজের খেলোয়াড়ী জীবনের সমাপ্তি ঘটে। এরপর তিনি পুলিশ কনস্ট্যাবল হিসেবে কাজ করছেন।
বাংলাদেশ মেডিক্যাল এসোসিয়েশন

বাংলাদেশ মেডিকেল এসোসিয়েশন"(বিএমএ)" বাংলাদেশের চিকিৎসা পেশাজীবীদের জাতীয় সংগঠন।সোসাইটিস রেজিস্ট্রেশন অ্যাক্ট ১৮৬০ দ্বারা নিবন্ধিত।
১৯৫৬ সালে তৎকালীন পাকিস্তানের চিকিৎসকরা মিলে পাকিস্তান মেডিক্যাল এসোসিয়েশন গঠন করেন। পূর্ব পাকিস্তানের ডাক্তাররা পাকিস্তান মেডিক্যাল এসোসিয়েশন (পূর্বাঞ্চল) আঞ্চলিক সংগঠনের মাধ্যমে সংগঠিত হয়েছিলেন যা কিনা ১৯৭১ সালে পরিবর্তন করে বাংলাদেশ মেডিকেল এসোসিয়েশন নামান্তরিত করা হয়।
যে সকল লক্ষ্য ও উদ্দেশ্যের জন্য এই এসোসিয়েশন প্রতিষ্ঠিত হয়েছেঃ-
পালনে সদস ̈বৃন্দকে উদ্বুদ্ধ করা।
৬৬ টি শাখায় এর কার্য্যক্রম চলে। কেন্দ্রীয় এবং শাখা কমিটির মাধ্যমে সংগঠনটি পরিচালিত হয়।
চিকিৎসক সম্মেলনও করে থাকে তারা। সমাজকল্যাণমূলক কাজ যেমন শীতবস্ত্র বিতরণও করে থাকে তারা।
উত্তর আঞ্চলিক পরিষদ

উত্তর আঞ্চলিক পরিষদ হল একটি আঞ্চলিক পরিষদ যার মধ্যে রাজ্য ও কেন্দ্রশাসিত অঞ্চল চণ্ডীগড়, দিল্লি জাতীয় রাজধানী, হরিয়ানা, হিমাচল প্রদেশ, জম্মু ও কাশ্মির, পাঞ্জাব এবং রাজস্থান রাজ্য অন্তর্ভুক্ত।
রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়।
নিচে অন্য পাঁচটি আঞ্চলিক পরিষদের নাম দেয়া হল:
উত্তর-পূর্ব পরিষদ

উত্তর-পূর্ব আঞ্চলিক পরিষদ হল একটি আঞ্চলিক পরিষদ যার মধ্যে উত্তরপূর্ব ভারতের আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড, সিকিম এবং ত্রিপুরা রাজ্য অন্তর্ভুক্ত।
রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়, যেটি উত্তর-পূর্ব ভারতের রাজ্যগুলির বিশেষ সমস্যাগুলি সুরাহা করে।
নিচে অন্য পাঁচটি আঞ্চলিক পরিষদের নাম দেয়া হল:
পশ্চিম আঞ্চলিক পরিষদ

পশ্চিম আঞ্চলিক পরিষদ হল একটি আঞ্চলিক পরিষদ যার মধ্যে গোয়া, গুজরাত, মহারাষ্ট্র রাজ্য এবং কেন্দ্র শাসিত অঞ্চল দমন ও দীউ এবং দাদরা ও নগর হাভেলি অন্তর্ভুক্ত।
রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়, যেটি উত্তর-পূর্ব ভারতের রাজ্যগুলির বিশেষ সমস্যাগুলি সুরাহা করে।
নিচে অন্য আঞ্চলিক পরিষদের নাম দেয়া হল:
বি জয়শ্রী

বি জয়শ্রী (জন্ম ৯ জুন ১৯৫০) হলেন একজন ভারতীয় নাট্যাভিনেত্রী, পরিচালিকা এবং গায়িকা। বি জয়শ্রী শুধু থিয়েটার নয়, চলচ্চিত্র এবং টেলিভিশনেও অভিনয় করেছেন এবং চলচ্চিত্রে ডাবিং শিল্পী হিসেবেও কাজ করেছেন। স্পন্দনা থিয়েটার নামে ১৯৭৬ খ্রিষ্টাব্দে প্রতিষ্ঠিত বেঙ্গালুরু কেন্দ্রিক একটা অপেশাদার থিয়েটার গ্রুপের তিনি সৃষ্টিশীল পরিচালিকা।
২০১০ খ্রিষ্টাব্দে তিনি ভারতীয় সংসদের উচ্চকক্ষ রাজ্যসভায় মনোনীত হয়েছিলেন। ২০১৩ খ্রিষ্টাব্দে তিনি ভারত সরকার কর্তৃক ভারতের চতুর্থ-সর্বোচ্চ সম্মান পদ্মশ্রী পুরস্কারে ভূষিত হয়েছিলেন। 
তার মাতামহ ছিলেন নামজাদা নাট্য পরিচালক গুব্বি বীরান্না, যিনি নিজের নাম 'গুব্বি বীরান্না নাটক কোম্পানি' প্রতিষ্ঠা করেছিলেন।
বি জয়শ্রীর জন্ম বেঙ্গালুরু শহরে, জি ভি মালাতাম্মা হলেন তার মা; তার মাতামহের নাম গুব্বি বীরান্না। পরবর্তীকালে ১৯৭৩ খ্রিষ্টাব্দে তিনি দিল্লির ন্যাশনাল স্কুল অফ ড্রামা থেকে তার স্নাতক ডিগ্রি অর্জন করেন, সেখানে তাকে তালিম দিয়েছিলেন প্রখ্যাত নাট্য পরিচালক এবং শিক্ষক এব্রাহিম আলকাজি। 
বি জয়শ্রী বহু বছর ধরে নাট্য জগতের বিভিন্ন বিখ্যাত সব ব্যক্তির সঙ্গে কাজ করেছেন, যেমন, তাদের মধ্যে আছেন বি ভি কারান্ত। এছাড়া তিনি "নাগামান্দালা" (১৯৯৭), "দেবীরি" (১৯৯৯), এবং "কেয়ার অফ ফুটপাথ" (২০০৬) চলচ্চিত্রের মতো সব কন্নড় চলচ্চিত্রে অভিনয় করেছিলেন। অন্যদিকে তিনি কিছু সময় ধরে মহীশূর-কেন্দ্রিক থিয়েটার ইন্সটিটিউট রঙ্গায়নায় পরিচালকের কাজ করেন।
তিনি মাধবী, গায়ত্রী, জয়া প্রদা, অম্বিকা, সুমলতা এঁদের মতো এবং রাজকুমার মুভিজে কাজ করেছেন এরকম অন্যান্য অভিনেত্রীদের ভয়েস-ওভার শিল্পী ছিলেন। নেপথ্য গায়িকা হিসেবেও তিনি কন্নড় চলচ্চিত্রের হিট গান "কার কার", "নান্না প্রীতিয়া হুদুগি"সহ অনেক কন্নড় চলচ্চিত্রতে সাফল্যের সঙ্গে প্রদর্শন করেছেন।
১৯৯৬ খ্রিষ্টাব্দে তিনি ভারতের সংগীত, নৃত্য এবং নাটকের জাতীয় আকাদেমি, সংগীত নাটক আকাদেমি কর্তৃক তার অভিনয় এবং গানে বিশিষ্ট অবদানের জন্যে সংগীত নাটক আকাদেমি পুরস্কার পেয়েছিলেন, এবং এটা হল সামাজিকভাবে প্রদর্শনকারী শিল্পীদের জন্যে ভারতের সর্বোচ্চ পুরস্কার। সাংস্কৃতিক জগৎ থেকে পরবর্তীকালে ২০১০ খ্রিষ্টাব্দে বি জয়শ্রী ভারতীয় সংসদের উচ্চকক্ষ রাজ্যসভায় মনোনীত হয়েছিলেন। এছাড়াও তিনি ২০০৯ খ্রিষ্টাব্দে কর্ণাটক রাজ্য মুক্ত বিশ্ববিদ্যালয় থেকে সাম্মানিক ডি লিট ডিগ্রি অর্জন করেছিলেন।
বি জয়শ্রী কে আনন্দ রাজুর সঙ্গে বিবাহ বন্ধনে আবদ্ধ হয়েছিলেন এবং এই দম্পতির একজন পালিতা কন্যা আছে।
রাজা রামকৃষ্ণ

মহারাজা রামকৃষ্ণ সান্যাল হলেন সাতৈর বা সান্তোলের রাজা । তিনি বারো ভুঁইয়াদের মধ্যে অন্যতম। তিনি বিদ্যোৎসাহিত ও পুণ্যকীৰ্ত্তির জন্য সুবিখ্যাত ছিলেন। তার রাজ্যের অধিকাংশ এখন ফরিদপুরের অন্তর্গত। সংস্কৃতে ইহাকে সাস্তালি বলা হত। সাস্তালি বৈদিক ব্ৰাহ্মণের একটি প্রধান সমাজ । বাঙ্গালা ভাষায় ইহাকে সাতৈর, সতৈল বা সাতোড় প্রভৃতি নানা নাম দেওয়া আছে। পরে সাতৈরের সে নাম বা রাজপ্রতিপত্তি চলে যায়।
সামসউদ্দীন ইলিয়াস যখন বাঙ্গলার সুলতান (১০৩৯-৫৮) ছিলেন তখন তিনি বিশিষ্টভাবে দুইজনের সাহায্য পান। যাদের উভয়ই বারেন্দ্র ব্রাহ্মণ।তারা হলেন শিখাই সান্যাল ও সুবুদ্ধি ভাদুড়ী। উভয়েরই খাঁ উপাধি ও বিস্তীর্ণ জমিদারী হয়েছিল। সুবুদ্ধির বংশধরেরা ভাদুড়ী চক্র বা ভাতুড়িয়া পরগণার জমিদারী পান । এই বংশীয় রাজা গণেশ বঙ্গের স্বাধীন রাজা হয়েছিলেন । শিখাই বা শিখিবাহন সান্যালের পুত্র বলাই সাতোড়ে রাজা হন। টোডরমল্ল এই বংশীয় রাজা রামকৃষ্ণ সান্যালকে সামন্ত নৃপতি বলে স্বীকার করেন এবং তিনি ভাতুড়িয়ার জমিদার হ্রাস করিয়া সাতোড়ের বিস্তৃতি ও প্রতিপত্তি বৃদ্ধি করে দেন। এইরূপে ভাতুড়িয়ার জমিদারী হ্রাস করা হয়েছিল বলে সেখানকার ভূস্বামী দ্বাদশ ভৌমিকের অন্যতম বলে স্বীকৃত হন না। নতুবা আকবরের পূৰ্বে ভাতুড়িয়ার অধিপতি একজন প্রধান ভৌমিক ছিলেন। 
তার স্ত্রী ছিল চারজন। তবে অনেক উপপত্নী ও ছিল। তিনি অল্প বয়সে গত হন। তার দ্বিতীয় স্ত্রীর একটি কন্যা সন্তান হয়। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন।মহারাজা রামকৃষ্ণ সান্যালের পত্নী রাণী সর্বাণী দেবীর মৃত্যুর পর এই রাজ্য নাটােরের রামজীবনের সহিত বন্দোবস্ত হয়।
ডিন স্টকওয়েল

রবার্ট ডিন স্টকওয়েল (; জন্ম: ৫ মার্চ ১৯৩৬) হলেন একজন অবসরপ্রাপ্ত মার্কিন অভিনেতা। তিনি সত্তর বছরের অধিক সময় ধরে চলচ্চিত্র, মঞ্চ ও টেলিভিশনে অভিনয় করেছেন। শিশুশিল্পী হিসেবে তিনি মেট্রো-গোল্ডউইন-মেয়ারের সাথে চুক্তিবদ্ধ হন এবং "অ্যাঙ্করস আওয়েই" (১৯৪৫), "দ্য গ্রিন ইয়ার্স" (১৯৪৬) ও "জেন্টলম্যান্‌স অ্যাগ্রিমেন্ট" (১৯৪৭) ও "কিম" (১৯৫০) চলচ্চিত্রে অভিনয় করে দর্শকের নজর কাড়েন। "জেন্টলম্যান্‌স অ্যাগ্রিমেন্ট" চলচ্চিত্রে অভিনয়ের জন্য তিনি শিশু শিল্পী হিসেবে একটি বিশেষ একাডেমি পুরস্কার লাভ করেন।
যৌবনে তিনি ১৯৫৭ সালে ব্রডওয়ে মঞ্চে "কমপালশন" নাটকে ও ১৯৫৯ সালে এর চলচ্চিত্রায়নে এবং ১৯৬২ সালে তিনি "লং ডেস জার্নি ইনটু নাইট" চলচ্চিত্রে এডমন্ড টাইরন চরিত্রে অভিনয় করেন। এই দুটি চলচ্চিত্রে অভিনয় করে তিনি দুইবার কান চলচ্চিত্র উৎসবের শ্রেষ্ঠ অভিনেতার পুরস্কার লাভ করেন। তিনি ১৯৬০ সালে "সন্স অ্যান্ড লাভার্স" চলচ্চিত্রে অভিনয় করে সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব এবং ১৯৮৮ সালের "ম্যারিড টু দ্য মব" চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি "প্যারিস, টেক্সাস" (১৯৮৪), "টু লিভ অ্যান্ড ডাই ইন এল.এ." (১৯৮৫), "ব্লু ভেলভেট" (১৯৮৬), "বেভারলি হিলস কপ টু" (১৯৮৭), "দ্য প্লেয়ার" (১৯৯২), ও "এয়ার ফোর্স ওয়ান" (১৯৯৭) চলচ্চিত্রে পার্শ্ব চরিত্রে অভিনয় করেন।
টেলিভিশনে তিনি "কোয়ান্টাম লিপ" (১৯৮৯-১৯৯৩)-এ রিয়ার অ্যাডমিরাল আলবার্ট "অ্যাল" কালাভিচ্চি, এবং সাই-ফাই চ্যানেলের "ব্যাটলস্টার গ্যালাক্টিকা" (২০০৪-২০০৯)-এ ব্রাদার ক্যাভিল চরিত্রে অভিনয় করে খ্যাতি অর্জন করেন। "কোয়ান্টাম লিপ" ধারাবাহিকের জন্য তিনি ১৯৯১ থেকে ১৯৯৩ সাল পর্যন্ত চারটি প্রাইমটাইম এমি পুরস্কারের মনোনয়ন লাভ করেন এবং চারটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন।
সুকোমল বড়ুয়া

সুকোমল বড়ুয়া (জন্ম: ১৯৫৫) হলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক। শিক্ষাক্ষেত্রে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা ২০০৬ সালে একুশে পদকে ভূষিত করে।
সুকোমল বড়ুয়া ১৯৫২ সালে চট্টগ্রাম জেলার সাতকানিয়া উপজেলার ঢেমশা গ্রামে জন্মগ্রহণ করেন। তার পিতা গণেশচন্দ্র বড়ুয়া ও মাতা বুদ্ধিমতি বড়ুয়া। তিনি পিতামাতার তৃতীয় সন্তান।
বড়ুয়া রাঙ্গুনিয়া কলেজে প্রভাষক পদে যোগদানের মাধ্যমে তার কর্মজীবন শুরু করেন। তিনি রাঙ্গুনিয়া হাসিনা জামাল ডিগ্রি কলেজের প্রতিষ্ঠাতা অধ্যক্ষ ছিলেন। পরবর্তী কালে তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক হিসেবে যোগ দেন।
বড়ুয়ার কন্যা সংঘমিত্রা বড়ুয়া মানসী। মানসী ঢাকা বিশ্ববিদ্যালয়ে 'সুকোমল বড়ুয়া স্বর্ণপদক' চালু করেন। তিনি ২০১৪ সালে চার লাখ টাকার একটি ট্রাস্ট ফান্ড গঠন করেন এবং এই ফান্ডের আয় থেকে প্রতি বছর পালি ও বুড্ডিস্ট স্টাডিজ বিভাগের স্নাতকোত্তর চূড়ান্ত পরীক্ষায় সর্বোচ্চ নম্বরপ্রাপ্ত শিক্ষার্থীকে এই স্বর্ণপদক প্রদান করা হয়। ২০১৬ সালে এই ফান্ডের আকার দাঁড়ায় ১০ লাখ টাকায়।
এসিটাইল ক্লোরাইড

এসিটাইল ক্লোরাইড (CHCOCl) একটি এসিড ক্লোরাইড যা এসিটিক এসিড থেকে উৎপন্ন হয়। এটা এসাইল হ্যালাইড নামক জৈব যৌগ গ্রুপের সদস্য। এটা বর্ণহীন, ক্ষয়কারী এবং উদ্বায়ী তরল।
১৮৫২ সালে ফরাসি রসায়নবিদ চার্লস ফ্রেডেরিক গারহার্ড প্রথম এসিটাইল ক্লোরাইড তৈরি করেন ফসফোরাইল ক্লোরাইডের সংগে পটাশিয়াম এসিটেটের বিক্রিয়ায়। 
এসিটাইল এনহাইড্রাইডের সংগে হাইড্রোজেন ক্লোরাইড এর বিক্রিয়ায় এসিটাইল ক্লোরাইড এবং এসিটিক এসিডের একটি মিশ্রণ উৎপন্ন হয়:
পরীক্ষাগারে এসিটিক এসিডের সংগে ক্লোরোডিহাইড্রেটিং এজেন্ট যেমন PCl, PCl, SOCl, ফসজিন, অথবা SOCl ইত্যাদির বিক্রিয়ায় এসিটাইল ক্লোরাইড উৎপন্ন হয়। যদিও এই পদ্ধিতে সাধারণত এসিটাইল ক্লোরাইড ফসফরাস কিংবা সালফার যৌগ দ্বারা দূষিত থাকে যা জৈব বিক্রিয়ায় বাঁধা দিতে পারে।
যখন ডাইক্লোরোএসিটাইল ক্লোরাইড এবং এসিটিক এসিডের মিশ্রণ উত্তপ্ত করা হয় তখন এসিটাইল ক্লোরাইড উৎপন্ন হয়। এটা মিথাইল ক্লোরাইডের ক্যাটালাইটিক কার্বোনাইলেশনের মাধ্যমেও সংশ্লেষণ করা যায়। এটা এসিটিক এসিড, এসিটোনাইট্রাইল এবং হাইড্রোজেন ক্লোরাইডের বিক্রিয়ায় উৎপন্ন হয়।
এসিটাইলেশন বিক্রিয়ার জন্যে এসিটাইল ক্লোরাইড ব্যবহার করা হয়।
প্রোপানয়েল ক্লোরাইড

প্রোপানয়েল ক্লোরাইড হচ্ছে একটি তিন-কার্বন শৃঙ্খল যুক্ত এসাইল ক্লোরাইড। এটা এসাইল ক্লোরাইডের চারিত্রিক বৈশিষ্ট্য প্রদর্শন করে।
এটা বর্ণহীন, ক্ষয়কারী, উদ্বায়ী তরল।
এটি জৈব সংশ্লেষণের জন্য একটি বিকারক হিসাবে ব্যবহৃত হয়। প্রাপ্ত কাইরাল অ্যামাইড এবং এস্টারগুলিতে, মিথিলিন প্রোটনগুলি ডায়াস্টেরিওটোপিক।
প্রোপিনাইল ক্লোরাইড শিল্পগতভাবে ফসজিনের সাথে প্রোপিয়নিক অ্যাসিডের ক্লোরিনেশন দ্বারা উত্পাদিত হয় :
CHCHCOH + COCl → CHCHCOCl + HCl + CO
হেক্সানয়েল ক্লোরাইড

হেক্সানয়েল ক্লোরাইড হচ্ছে একটি ছয়-কার্বন এসাইল ক্লোরাইড যৌগ যা জৈব সংশ্লেষণে বিক্রিয়ক হিসেবে ব্যবহৃত হয়।
পুলওয়ামা

পুলওয়ামা ভারতের উত্তরাঞ্চলীয় রাজ্য জম্মু ও কাশ্মীরের পুলওয়ামা জেলার একটি শহর ও জেলার সদরদপ্তর। প্রাচীনকালে এটি পানওয়াঙ্গম এবং পরে পুলগাম নামে পরিচিত ছিল। এটি জম্মু ও কাশ্মীরের গ্রীষ্মকালীন রাজধানী শ্রীনগর থেকে ৪০ কিলোমিটার (২৫ মাইল) দুরে অবস্থিত। পুলওয়ামাকে প্রায়ই কাশ্মীরের আনন্দ বলা হয়, এছাড়াও এর দুধ উৎপাদনের জন্য একে কাশ্মীরের দুধাকুল নামেও ডাকা হয়।
২০১১ ভারতীয় জনগণনা অনুসারে পুলওয়ামার জনসংখ্যা ছিল ১৮৪৪০ জন, যার মধ্যে পুরুষ ১০০৭০ জন এবং নারী ৮৩৭০ জন। শুন্য থেকে ছয় বছরের শিশু ছিল ৩১৬৭ জন, যা এর মোট জনসংখ্যার ১৭.১৭ শতাংশ। নারী লিঙ্গ অনুপাত গড়ে ৮৮৯ জনে ৮৩১ জন। সাক্ষরতার হার পুলওয়ামা শহরে ৭৪.১৮%, যা জম্মু ও কাশ্মীর রাজ্যে সর্বোচ্চ ৬৭.১৬%।
জনসংখ্যার বেশিরভাগই ইসলাম ধর্মের অনুসারী, যা শহরের মোট জনসংখ্যার ৯৪.৫৯%। অন্যান্য সংখ্যালঘুদের মধ্যে হিন্দু ৪.৬৩%, খ্রিস্টান ০.১৭% বৌদ্ধ ০.০২% জৈন ০.০১%।
এ শহরের একমাত্র সরকারি কলেজ হল সরকারি ডিগ্রি কলেজ, পুলওয়ামা।
কৃষিবিদ ইনস্টিটিউশন বাংলাদেশ

কৃষিবিদ ইনস্টিটিউশন বাংলাদেশ "(কেআইবি)" বাংলাদেশের কৃষিবিদ পেশাজীবীদের জাতীয় সংগঠন।
কৃষি স্নাতকদের একটি দল রাজশাহী বিশ্ববিদ্যালয়ে অনুষ্ঠিত একটি বিজ্ঞানী সম্মেলনে মিলিত হয়ে একটি সমিতি গঠন করেন যার নাম দেন "ইষ্ট পাকিস্তান এগ্রিকালচারাল এসোসিয়েশন"। বাংলাদেশ স্বাধীন হওয়ার পর ১৯৭২ সালের ২ জানুয়ারি কৃষি ভবন প্রাঙ্গনে বিশেষ সাধারণ সভায় এর নাম পরিবর্তন করে "বাংলাদেশ কৃষিবিদ সমিতি" নামকরণ করা হয়। পরে ২০ জানুয়ারি ১৯৮১ সালে আবার নাম পরিবর্তন করে “বাংলাদেশ কৃষিবিদ ইনস্টিটিউশন” করা হয়।
কৃষিবিদ সম্মিলন সহ কৃষি দিবস উপলক্ষ্যে নানা কার্য্যক্রম পরিচালনা করে থাকে। সমাজকল্যাণমূলক নানা কাজও করে থাকে।
ঘূর্ণিঝড় মেঘ

ঘূর্ণিঝড় মেঘ একটি ক্রান্তীয় ঘূর্ণিঝড় যা ২০১৫ সালে সংঘটিত হয়। এটি ইয়েমেনে আঘাতকারী সবথেকে বাজে ঝড় যা সকত্রা দ্বীপে আঘাত হানে। এই একই দ্বীপে ঘূর্ণিঝড় চপলা এর আগে আঘাত হানে। ঘূর্ণিঝড় মেঘ ৫ নভেম্বর পূর্ব আরব সাগরে গঠিত হয়ে ঘূর্ণিঝড় চপলার পথ অনুসরণ করে। ঝড়টি উত্তরে সরে গিয়ে পশ্চিমে চলা শুরু করে এবং উষ্ণপানির তাপমাত্রায় শক্তিশালী হয়ে ওঠে। সাত নভেম্বর কেন্দ্রে চোখ গঠন করে পরিপক্ব ঘূর্ণিঝড়ে রূপ নেয়। এটা দ্রুত সকুত্রার উত্তর উপকূলে আঘাত হানে।
এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘ঘূর্ণিঝড় মেঘ’। ঘূর্ণিঝড় মেঘ নামটি প্রস্তাবকারী দেশ হচ্ছে ভারত।
মেঘ এমনই সময়ে আঘাত করে যখন সকুত্রার অধিবাসীরা পূর্ববর্তী সাইক্লোন চপলার কারণে নিরাপদ আশ্রয় থেকে ফিরতে শুরু করেছে। ভারী বর্ষণ এবং তীব্র বায়ুপ্রবাহে ৫০০ বাড়ি ধ্বংস এবং প্রায় ৩০০০ ঘরবাড়ি ক্ষতিগ্রস্ত হয়। ঝড়ে ৭৫০ টি মাছধরার নৌকা ক্ষতিগ্রস্ত হয় এবং দ্বীপবাসী বিদ্যুৎ সংকট দেখা দেয়। সকুত্রা দ্বীপের ১৮ জন মারা যায় এবং ৬০ জন আহত হয়। ক্ষতিগ্রস্ত দ্বীপের সহায়তায় আন্তর্জাতিক সম্প্রদায় রিলিফ পণ্য এবং স্বাস্থ্যকর্মীর দল প্রেরণ করে। মেঘের কারণে উত্তর সোমালিয়ায় বজ্রবৃষ্টি হয় ফলে গবাদি পশু মারা যায় এবং অনেক শিক্ষাপ্রতিষ্ঠান ক্ষতিগ্রস্ত হয়। সবশেষে ঝড়টি ইয়েমেনে ক্ষুদ্রবৃষ্টির মাধ্যমে ঝরে পড়ে।
২০১৮–১৯ অস্ট্রেলিয়া ক্রিকেট দলের সংযুক্ত আরব আমিরাত সফর

অস্ট্রেলিয়া ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা সেপ্টেম্বর থেকে অক্টোবর ২০১৮-এ অনুষ্ঠিত হয়।
গোলমাল (২০০৮-এর চলচ্চিত্র)

গোলমাল স্বপন সাহা পরিচালিত একটি ২০০৮ সালের ভারতীয় বাংলা চলচ্চিত্র। বহু তারকা অভিনীত এই সিনেমায় প্রসেনজিৎ চট্টোপাধ্যায়, টোটা রায়চৌধুরী, যীশু সেনগুপ্ত, প্রিয়াঙ্কা ত্রিবেদী ও বর্ষা প্রিয়দর্শিনী বিভিন্ন চরিত্রে অভিনয় করেছেন। এই চলচ্চিত্রটি মালয়ালম চলচ্চিত্র "থেনকাসিপট্টনাম" এর পুনর্নির্মাণ।
প্রলয় (প্রসেনজিৎ চট্টোপাধ্যায়) একজন অনাথ।যাকে কাকাবাবু (রজতাভ দত্ত) আশ্রয় দেয়। ঠিক সেভাবে তিনি অনাথ ভাই-বোন মৈনাক (টোটা রায়চৌধুরী) ও খুশিকেও (বর্ষা প্রিয়দর্শিনী) আশ্রয় প্রদান করেন। প্রলয়, মৈনাক এবং খুশি একসঙ্গে মানুষ হয়। ঠিক একটি পরিবারের মতো। তারা বড়ো হয়ে যাবার পর প্রলয় চাঁদনীকে (প্রিয়াঙ্কা ত্রিবেদী) ভালোবেসে ফেলে। চাঁদনী হলো স্থানীয় মস্তান ত্রিদিব বাবু-র (মৃণাল মুখোপাধ্যায়) কন্যা। প্রলয় ও মৈনাকের প্রায়সময়ই ত্রিদিব বাবুর চ্যালা-চামুন্ডদের সঙ্গে বচসা বাঁধে ও মারপিট লেগে থাকে। কাহিনিতে প্রবেশ হয় সঙ্গীতার (নম্রতা থাপা)। মৈনাক সঙ্গীতাকে ভালবাসে কিন্তু সঙ্গীতার প্রলয় এর প্রতি দুর্বলতা আছে। এ কথা জানতে পেরে প্রলয় ও মৈনাকের মাঝে ভুল বোঝাবোঝি তৈরী হয়। সিদ্ধার্থ (যীশু সেনগুপ্ত) খুশির কলেজে সহপাঠি। সে খুশিকে ভালোবাসলেও, তার প্রেম ব্যক্ত করার কোনো সুযোগ পাচ্ছিলনা। অবশেষে সে মৈনাক-প্রলয়ের কোম্পানিতে ম্যানেজার হিসেবে যোগ দেয়। কিছু ভুল বোঝাবোঝির কারণে সঙ্গীতার এটা মনে হয় যে প্রলয় তাকেই বিয়ে করবে, যদিও মৈনাকের মনে হয় যে প্রলয় ইতিমধ্যেই চাঁদনীকেই বিয়ে করবে বল স্থির হয়ে গেছে। এই এলোমেলো অবস্থায় হাস্য-দৃশ্য ততক্ষণ অবধি অব্যাহত থাকবে যতোক্ষণ না সবার কাছে এই জগাখিচুড়িটা শেষমেষ পরিষ্কার হয়।
২০১৯-এ বিজ্ঞান

দিমিত্রি মেন্দেলিয়েভের পর্যায় সারণী আবিষ্কারের (১৮৬৯) সার্ধশতবর্ষ উপলক্ষে জাতিসংঘের সাধারণ পরিষদ ২০১৯ সালকে "আন্তর্জাতিক পর্যায় সারণী বর্ষ" হিসেবে ঘোষণা করে। ২০১৯-এ বিজ্ঞানমহলে সংঘটিত হওয়া ঘটনাবলির সংক্ষিপ্ত সার এটি।
নীলাম জেলা

নীলাম জেলা (এছাড়াও বানান করা হয়ে থাকে নীলম; ), পাকিস্তানের আজাদ কাশ্মিরের উত্তর অঞ্চলে অবস্থিত একটি জেলা। জেলাটিতে সবচেয়ে বেশি জায়গা দখল করে আছে নীলাম উপত্যকা। ২০১৭ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯১,০০০ জন এর মত। ২০০৫-এর কাশ্মীর ভূমিকম্প মারাত্মকভাবে খারাপ অবস্থায় পড়েছিল জেলাটি।
২০০৫ সাল পর্যন্ত মুজাফফারাবাদ জেলা নীলাম জেলার অংশ ছিল। এখানে ২টি তহসিল নিয় গঠিত হয়েছে: একটি হচ্ছে আথমুকাম জেলাটির প্রধান সদরদপ্তর এবং অপরটি সারদা। অঞ্চল অনুযায়ী নীলাম জেলা হচ্ছে আজাদ কাশ্মীরের বৃহত্তর জেলা। উপত্যকাটি প্রায় ২০০ কিলোমিটার নীলাম নদী বরাবর বিস্তৃতি লাভ করে গঠিত হয়েছে।
[[বিষয়শ্রেণী:আজাদ কাশ্মীরের জেলা]]
[[বিষয়শ্রেণী:নীলাম জেলা]]
[[বিষয়শ্রেণী:আজাদ কাশ্মীরের উপত্যকা]]
মুন্সী

মুন্সি ( ) একটি ফার্সি শব্দ যা বিশেষ করে ব্রিটিশ ভারতে ভাষার উপর কর্তৃত্ব অর্জনের জন্য সম্মানিত শিরোনাম হিসাবে ব্যবহৃত হয়। তাদের পূর্বপুরুষদের থেকে উপাধিটি পেয়েছিল এবং যাদের মধ্যে অনেকেই বিভিন্ন রাজ্যে মন্ত্রী ও প্রশাসক হিসেবে দায়িত্ব পালন করেছিলেন এবং এটি তাদের খ্যাতি হিসাবে গণ্য করা হয়। আধুনিক ফারসি ভাষায়, এই শব্দ প্রশাসকদের, বিভাগের প্রধানদের বুঝানোর জন্য ব্যবহার করা হয়।
প্রশাসক, বিভাগীয় প্রধান, হিসাবরক্ষক, এবং ব্রিটিশ ভারতে সরকারের দ্বারা নিযুক্ত সচিব, মুন্সি নামে পরিচিত ছিল। পারিবারিক নাম মুন্সি পরিবার দ্বারা গ্রহণ হতো যারা পূর্বপুরুষদের এই উপাধি দ্বারা সম্মানিত করা হতো এবং বিভিন্ন অফিসের প্রশাসনের জন্য দায়ী ছিল। এবং এই পরিবারগুলি (নির্বাচনী) ছিল এবং তাদেরকে খ্যাতি হিসাবে গণ্য করা হয়। "মুন্সি" নামে পরিচিত আবদুল করিম ছিলেন একজন মূল্যবান ও সম্মানিত ভারতীয় পরিচারক অথবা রানী ভিক্টোরিয়ার সহযোগী-শিবির।
বাগ জেলা

বাগ জেলা () পাকিস্তানের আজাদ কাশ্মীরের দশটি জেলার মধ্যে অন্যতম একটি জেলা। ১৯৮৮ সালে পুঞ্চ জেলার অংশ ছিল জেলাটি।
ভৌগোলিক অবস্থান অনুযায়ী জেলাটির উত্তরে মুজাফফারাবাদ জেলা, দক্ষিণে পুঞ্চ জেলা, পূর্বে ভারত-শাসিত জম্মু ও কাশ্মিরের পুঞ্চ জেলা দ্বারা আবদ্ধ। এছাড়াও এটি পাঞ্জাব, রাওয়ালপিন্ডি জেলা এবং পশ্চিমে পাকিস্তানের উত্তর-পশ্চিম সীমান্ত প্রদেশের অ্যাবটাবাদ জেলা ঘিরে রেখেছে। জেলাটি মোট ৭৭০ বর্গ কিলোমিটার এলাকা জুড়ে গঠিত হয়েছে। বাঘ জেলা মুজাফফারাবাদের ২টি সড়ককে সংযুক্ত করেছে, একটি সুধান গালী (৮০ কিমি) এবং অন্যটি কোহালা (৯৭ কিমি)। এটি রাওয়ালকোট থেকে প্রায় ৪৬ কিলোমিটার দূরত্বে অবস্থিত। বাগ জেলাটির সদর দপ্তর হচ্ছে বাগ নামক স্থান। বলা হয়ে থাকে যে, জমিটির মালিক কর্তৃক একটি বাগ (বাগান) স্থাপন করা হয়েছিল এবং যেখানেই বর্তমানে বন বিভাগের প্রধান অঞ্চল অবস্থান করছে। যার ফলে, বর্তমানে জেলাটির সদরদপ্তর এলাকাটি "বাগ" নামে পরিচিত।
বাগের একটি প্রত্নতাত্ত্বিক নিদর্শনকে বাগ দুর্গও বলা হয়ে থাকে।
১৯৪৭ সালের পূর্বে বাগ ছিল জম্মু ও কাশ্মীরের পুঞ্চ জেলার একটি তহসিল।
বাগ জেলা ২টি তহসিলে বিভক্ত হয়ে গঠিত হয়েছে ।
হাভেলি জেলা

হাভেলি জেলা পাকিস্তানের আজাদ কাশ্মিরের ৯তম জেলা। ২০০৯ সালের ১ জুলাই তারিখে বাগ জেলা থেকে পৃথকীকরণ করা হয়। ২০১৭ সালের আদমশুমারির হিসাব অনুসারে জেলাটির জনসংখ্যা ছিল প্রায় ১৫২,১২৪ জন এর মত।
হাভেলি জেলা৩টি তহসিল বিভক্ত - ফরওয়ার্ড কাহুতা (হাভেলি তহসিল), খুরশীদাবাদ (কুর্শিদ আবাদ) ও মুমতাজাবাদ। ফরওয়ার্ড কাহুতা নামে এখানে একটি পৌর কর্পোরেশন রয়েছে। হাভেলি জেলায় ১২টি ইউনিয়ন পরিষদ রয়েছে; যার মধ্যে প্রায় ৯৫ টি গ্রাম সংযুক্ত।
হাভেলি সমুদ্রতল থেকে প্রায় ৮০০০ ফুট উচ্চতার অবস্থান করছে। বছরের প্রায় নিয়মিতভাবে ভারী তুষারপাত হয়ে থাকে। দাররা হাজী পিয়ার, লাসদানা, নীল কুন্থ এবং কালামুলা হচ্ছে এখানকার সর্বোচ্চ পর্বতশৃঙ্গ।
পীর পাঞ্জাল পর্বতের বেশ কিছু অংশ এই জেলায় রয়েছে। ২৬০০ মিটার উচ্চতায় হাজী পীর গিরিপথ এখানে উত্তর দক্ষিণের মাঝে যোগাযোগ স্থাপন করে। গিরিপথ-এর পূর্ব দিকে ৩৬৫০ মি উচ্চতায় বেদরি চূড়া অবস্থিত যা নিয়ন্ত্রণ রেখায় অবস্থিত। 
পাহারি হচ্ছে এখানকার মাতৃভাষা, যার মধ্যে থেকে জনসংখ্যার প্রায় ৫৫% মানুষ কথা বলে থাকে, এছাড়াও ২৫% মানুষ কাশ্মীরি ভাষা এবং ২০% জনসংখ্যা গোজরি ভাষায় কথা বলে থাকে।
শেখ লুৎফুর রহমান

শেখ লুৎফুর রহমান (জন্ম: ১৮৮১ - মৃত্যু: ৩০ মার্চ, ১৯৭৫) ছিলেন একজন সেরেস্তাদার, ব্রিটিশ ভারতের গোপালগঞ্জ দেওয়ানী আদালতের নথি সংগ্রহের দায়িত্বে থাকা একজন কর্মকর্তা। তার পুত্র শেখ মুজিবুর রহমান । লুৎফুরের বাবা শেখ আবদুল হামিদ, ছিলেন শেখ বোরহানউদ্দিন ও শেখ কুদরোতুল্লাহর বংশধর। তিনি সায়েরা খাতুনকে বিয়ে করেন। লুৎফর ছিলেন একজন ধর্মপ্রাণ মুসলিম। তিনি বাংলাদেশের সাবেক প্রধানমন্ত্রী শেখ হাসিনার পিতামহ। পাগল
শেখ লুৎফর রহমানের জন্ম শেখ আবদুল হামিদের ঘরে। তিনি তার চাচাতো বোন সায়েরা খাতুনকে বিয়ে করেন। তিনি চাকরির খোঁজে বাড়ি ছেড়ে যান। বর্তমান গোপালগঞ্জ দেওয়ানি আদালতে তিনি তার কর্মজীবন শুরু করেছিলেন।
শেখ লুৎফুর রহমান ৩০ মার্চ ১৯৭৫ সালে মারা যান। তাকে গোপালগঞ্জ জেলার টুঙ্গিপাড়ায় দাফন করা হয়।
মধুমতি নদীর উপর গোপালগঞ্জ-পিরোজপুর মহাসড়কের সংযোগকারী সেতুটি তার নামে নামকরণ করা হয় "শেখ লুৎফর রহমান সেতু", যা ২০০০ সালের ২৩ ডিসেম্বর তার নাতনী শেখ হাসিনা ভিত্তিপ্রস্তর স্থাপন করেন। ২০০১ সালে বাংলাদেশ জাতীয়তাবাদী দল ও বাংলাদেশ জামায়াতে ইসলামী সরকার সেতুটির নির্মাণ কাজ বন্ধ করে দেয়। ২০০৯ সালে বাংলাদেশ আওয়ামী লীগ পুনরায় ক্ষমতায় আসলে এটির নির্মাণ কাজ শুরু হয়। ২০১৫ সালের জানুয়ারিতে শেখ হাসিনা এই সেতু উদ্বোধন করেন। এছাড়াও গোপালগঞ্জের কোটালীপাড়া উপজেলার সরকারি কলেজটি তার নামে শেখ লুৎফর রহমান আদর্শ সরকারি কলেজ রাখা হয়।
পুঞ্চ জেলা, পাকিস্তান

পুঞ্চ () পাকিস্তানের আজাদ কাশ্মীরের ১০টি জেলার মধ্যে অন্যতম একটি জেলা। ভারতের শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে বৃহত্তর বিরোধের অংশ হিসেবে পরিচিত জেলাটি।
পুঞ্চ জেলার রাজধানী শহরের নাম হচ্ছে রাওয়ালকোট।
সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।
জেলাটি প্রশাসনিকভাবে ৩টি তহসিলে বিভক্ত।
সুধনোতী জেলা

সুধনোতী () পাকিস্তানের আজাদ জম্মু ও কাশ্মিরে অবস্থিত ৮টি জেলার মধ্যে অন্যতম একটি জেলা। সুধনতি ৩৩°৪২'৫৪ "উত্তর, অক্ষাংশ ৭৩°৪১'২" পূর্বে অবস্থিত। এটি পাকিস্তানের রাজধানী ইসলামাবাদ থেকে প্রায় ৯০ কিমি দূরে অবস্থিত। আজাদ পাত্তন রাস্তার মধ্যে দিয়ে রাওলপিন্ডি ও ইসলামাবাদকে সংযুক্ত করেছে।
সুধনতি জেলাটি ৪টি তহসিলে বিভক্ত: 
পলন্দ্রী হচ্ছে জেলাটির প্রধান সদর দপ্তর।
২০১৭ সালের আদমশুমারি হিসাব অনুসারে সুধনতির জনসংখ্যা ছিল প্রায় ২৯৭,৫৮৪ জন এর মত।.
এশিয়ান প্যারালিম্পিক কমিটি

এশিয়ান প্যারালিম্পিক কমিটি হল একটি মহাদেশীয় ক্রীড়া সংগঠন, যার সদরদপ্তর সংযুক্ত আরব আমিরাতের আবু ধাবিতে অবস্থিত। এশিয়া মহাদেশের ৪৪টি জাতিরাষ্ট্র সংস্থার সদস্য এবং এটি আন্তর্জাতিক প্যারালিম্পিক কমিটির অধিভুক্ত। এটি এশিয়ান প্যারা গেমস আয়োজন ও পরিচালনা করে।
১৯৯৯ সালে আন্তর্জাতিক প্যারালিম্পিক কমিটির এক সাধারণ সভায় মালয়েশিয়া জাতীয় প্যারালিম্পিক কমিটির উপস্থিত একটি প্রস্তাব অনুযায়ী ২০০২ সালের ৩০ অক্টোবর দক্ষিণ কোরিয়ার বুসানে এশিয়ান প্যারালিম্পিক কমিটি প্রতিষ্ঠিত হয়, প্রতিষ্ঠার সময় এর নাম ছিল এশিয়ান প্যারালিম্পিক কাউন্সিল। মূলত তিনটি উপ-অঞ্চল এর অন্তর্ভুক্ত ছিল যা পূর্ব এশিয়া, দক্ষিণ এশিয়া এবং দক্ষিণ-পূর্ব এশিয়া। ২০০৪ সালে, আন্তর্জাতিক অলিম্পিক কমিটির কাঠামোর সাথে সমন্বয় করার জন্য আন্তর্জাতিক প্যারালিম্পিক কমিটি সিদ্ধান্ত নেয় যে মধ্য এশিয়া ও পশ্চিম এশিয়া অঞ্চলও কাউন্সিলের দায়িত্বের আওতাধীন। ২০০৬ সালের দিকে এশিয়ান প্যারালিম্পিক কাউন্সিল নাম পরিবর্তন করে এশিয়ান প্যারালিম্পিক কমিটি করা হয়।
স্যাভি গুপ্ত

সৌভিক গুপ্ত (যিনি স্যাভি নামেই অধিক পরিচিত; ), হচ্ছেন একজন ভারতীয় বাঙ্গালী সঙ্গীত পরিচালক যিনি পশ্চিমবঙ্গ ও বাংলাদেশ উভয় দেশের বাংলা চলচ্চিত্রের জন্য গান রচনা করেছেন এবং গান গেয়েছেন।
গুপ্ত পূর্বে কলকাতা-ভিত্তিক রক ব্যান্ড ইমসোমনিয়া এবং ক্রিস্টাল গ্রাসের জন্য কীবোর্ড বাজাতেন এবং গান গাইতেন। ২০১২ সালে চলচ্চিত্র সুরকার হিসেবে তার যাত্রা শুরু করেন "খোকাবাবু" চলচ্চিত্র দিয়ে, এই চলচ্চিত্রের অভিনেতা দেবের গাওয়া গান "খোকা চালু চিজ" গানটি তিনি রচনা করেন। তিনি কলকাতা ফ্যাশন সপ্তাহের প্রথম থিম গানের সুরকার ছিলেন। ভারতীয় চলচ্চিত্রের সাউন্ডট্র্যাকের জন্য রচনা করার পাশাপাশি, গুপ্ত বাংলাদেশী চলচ্চিত্রের সাউন্ডট্র্যাকের জন্য সঙ্গীত রচনা করেন।
শেখ জামাল ধানমন্ডি ক্লাব ক্রিকেট দল

শেখ জামাল ধানমন্ডি ক্লাব একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা প্রিমিয়ার ডিভিশন টোয়েন্টি ২০ ক্রিকেট লিগের বর্তমান চ্যাম্পিয়ন। দলটি শেখ জামাল ধানমন্ডি ক্লাবের ক্রিকেট দল।
মাই নেম ইজ রাগা

মাই নেম ইজ রাগা একটি আসন্ন জীবনীসংক্রান্ত চলচ্চিত্র, যেটি ভারতীয় রাজনীতিবিদ ও ভারতীয় জাতীয় কংগ্রেস সভাপতি রাহুল গান্ধীর জীবনী অবলম্বনে বানানো। এই চলচ্চিত্রের পরিচালক হলেন রুপেশ পাল এবং রাহুল গান্ধীর চরিত্রে অভিনয় করেছেন অশ্বিনী কুমার। ১০ ফেব্রুয়ারি, ২০১৯ এ চলচ্চিত্রটির টিজার মুক্তি পায় এবং ২০১৯ সালের এপ্রিলে চলচ্চিত্রটি মুক্তি পাবার কথা আছে।
মাহমুদ হাসান (দ্ব্যর্থতা নিরসন)

মাহমুদুল হাসান (দ্ব্যর্থতা নিরসন) পাতার সাথে বিভ্রান্ত হবেন না।
মাহমুদ হাসান নামের ব্যক্তিগন হলেন-
মাহমুদ হাসান (শিক্ষায়তনিক)

মাহমুদ হাসান (জন্ম: ২ মার্চ ১৮৯৭) হলেন একজন বাংলাদেশী শিক্ষায়তনিক। তিনি ঢাকা বিশ্ববিদ্যালয়ের পঞ্চম উপাচার্য ছিলেন।
হাসান কলকাতার প্রেসিডেন্সি কলেজ থেকে ইংরেজি বিষয়ে ১৯১৮ সালে স্নাতক এবং ১৯২০ সালে স্নাতকোত্তর ডিগ্রি অর্জন করেন। এরপর তিনি অক্সফোর্ড বিশ্ববিদ্যালয় থেকে আবারও স্নাতকোত্তর করেন এবং ১৯২৬ সালে পিএইডি ডিগ্রি লাভ করেন।
১৯২১ সালে তিনি গুয়াহাটির কটন কলেজে প্রভাষক হিসেবে তার কর্ম জীবন শুরু করেন। সেখানে কিছু দিন চাকরি করার পর একই বছর তিনি ঢাকা বিশ্ববিদ্যালয়ে প্রভাষক হিসেবে যোগ দেন। ১৯২৬ সালে তিনি রিডার এবং ১৯৩৬ সালে অধ্যাপক পদে পদোন্নতি পান।
১৯২৮ সালে হাসান সলিমুল্লাহ মুসলিম হলের প্রভোস্টের দায়িত্ব পালন করেন। ১৯৪২ সালে তিনি ঢাকা শিক্ষাবোর্ডের চেয়ারম্যানের দায়িত্ব পান। অবশেষে, ১৯৪২ সালের ১লা জুলাই মাহমুদ হাসান ঢাকা বিশ্ববিদ্যালয়ের উপাচার্য হিসেবে নিয়োগ পান এবং ১৯৪৮ সালের ২১ অক্টোবর পর্যন্ত দায়িত্ব পালন করেন।
আমান্সিও আমারো

আমান্সিও আমারো (জন্ম:১৬ অক্টোবর ১৯৩৯) সাধারণভাবে যিনি আমান্সিও নামেও পরিচিত, হলেন একজন স্পেনীয় ফুটবল খেলোয়াড়। তার ডাকনাম এল ব্রুজো (জাদুকর)। তিনি দেপোর্তিবো লা করুনিয়া, রিয়াল মাদ্রিদ ফুটবল ক্লাব এবং স্পেন জাতীয় ফুটবল দলের হয়ে খেলছেন।
অবসরের পর তিনি রিয়াল মাদ্রিদ যুব দলের দায়িত্ব নেন। যদিও একবছর পর তা ছেড়ে দেন সম্পূর্ণ ব্যবসায়ী হওয়ার জন্য।
১৯৮২ সালে সদ্য সভাপতি পদাভিষিক্ত লুইস দে কার্লোস তাকে রিয়াল মাদ্রিদ কাস্তিয়ার দায়িত্ব দেন। তারদল সেগুন্দা ডিভিশনের শিরোপা জয় লাভ করে।
১৯৮৪–৮৫ সালে তাকে প্রথম দলের দায়িত্ব দেওয়া হয়। আশানুরুপ ফলাফল না হওয়ায় তিনি তার পদ ছেড়ে দেন।
২০১৮-১৯ ঢাকা প্রিমিয়ার ডিভিশন টুয়েন্টি২০ ক্রিকেট লিগ

ঢাকা প্রিমিয়ার ডিভিশন ক্রিকেট লিগের প্রথম আসর এটি যা ২০১৮-১৯ মৌসুমে অনুষ্ঠিত হয়। টুর্নামেন্টটি ২৫ ফেব্রুয়ারি শুরু হয়ে ৪ মার্চে শেষ হয়। ঢাকা প্রিমিয়ার ডিভিশন ক্রিকেট লিগ ২০১৮-১৯ শুরুর আগে এটি অনুষ্ঠিত হয়। টুর্নামেন্টের ফাইনাল শেরে বাংলা জাতীয় ক্রিকেট স্টেডিয়ামে অনুষ্ঠিত হয় । টুর্নামেন্টের টাইটেল স্পন্সর ছিল ওয়ালটন।
অংশগ্রহণকারী দলগুলো হল :
প্রাইম দোলেশ্বর স্পোর্টিং ক্লাবকে ২৪ রানে হারিয়ে শিরোপা জিতে শেখ জামাল ধানমন্ডি ক্রিকেট ক্লাব।
আশিকুর রহমান

আশিকুর রহমান একজন বাংলাদেশী টেলিভিশন পরিচালক, চলচ্চিত্র নির্মাতা এবং চিত্রনাট্যকার। তিনি পাঁচটি অ্যাকশনধর্মী চলচ্চিত্র পরিচালনা করেছেন: "কিস্তিমাত", "গ্যাংস্টার রিটার্নস," "মুসাফির", "অপারেশন অগ্নিপথ" এবং "সুপার হিরো"। তিনি "কিস্তিমাত" ছাড়া সবকয়টি চলচ্চিত্র রচনা করেছেন।
আশিকুর রহমান ঢাকায় জন্মগ্রহণ করেন। তিনি বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) থেকে পুরকৌশলে ব্যাচেলর সম্পন্ন করেন। পরে আশিকুর রহমান সিডনি প্রযুক্তি বিশ্ববিদ্যালয় থেকে পুরকৌশল ও পরিবেশগত প্রকৌশলে মাস্টার্স এবং ঢাকা বিশ্ববিদ্যালয় থেকে টেলিভিশন ও চলচ্চিত্র অধ্যয়নে স্নাতকোত্তর ডিগ্রী অর্জন করেন।
আশিকুর রহমান বিএফডিসি সিনেম্যাটোগ্রাফার এসোসিয়েশনের সদস্য এবং বিএফডিসি ফিল্ম ডিরেক্টরস অ্যাসোসিয়েশনের সদস্য। তিনি অস্ট্রেলিয়ান ডিরেক্টর গিল্ড এবং ইঞ্জিনিয়ার্স অস্ট্রেলিয়ার সদস্য।
২০১৩ সালের এপ্রিল মাসে, রহমানের জন্য শিমোন মাহমুদের সাথে লিখিত একটি স্ক্রিপ্টের জন্য তিনি শুটিং শুরু করেন। অ্যাকশনধর্মী ধারাবাহিক নাটকের নাম ছিল "গ্যাংস্টার", এতে অভিনয় করেছিলেন জিয়াউল ফারুক অপুর্ব, নাটকটি প্রযোজনা করেছিলো ইন্ট্রাক্ট ফিল্ম এন্ড মিডিয়া, এবং এটি স্যাটেলাইট চ্যানেল এশিয়ান টিভিতে সম্প্রচার করার পরিকল্পনা ছিল। যখন এশিয়ান টিভি শুটিংয়ের প্রথম পর্যায়ে ক্লিপ দেখছিল, তারা এটিকে চলচ্চিত্র করার জন্য পরামর্শ দেন, এশিয়ান টিভি এবং সাইফুল আজিম যৌথভাবে তা প্রযোজনা করে। নভেম্বর নাগাদ, প্রকল্পটি "গ্যাংস্টার রিটার্নস নামে" পুনঃনাম করা হয় করা।
এদিকে রহমান অ্যাকশন চলচ্চিত্র "কিস্তিমাত" শুটিং শুরু করেন। যেটি ২০১৪ সালে মুক্তি পায়। "গ্যাংস্টার রিটার্নস" অবশেষে ২৭ নভেম্বর ২০১৫ এ মুক্তি পায়। 
রহমানের তৃতীয় ছবি, অ্যাকশন থ্রিলার চলচ্চিত্র "মুসাফির", যেটি তিনি লিখেছেন। এটি ২২ এপ্রিল ২০১৬ তে মুক্তি পায়, এবং দর্শকরা এটি ভালভাবে গ্রহণ করা হয়। "দ্য ডেইলি স্টারের" ফাহিম ফেরদৌস একটি মূল গল্প, কথোপকথন, এবং সিনেমাটোগ্রাফি বলতে চেষ্টা করার প্রশংসা করেন, তবে তিনি কিছু দৃশ্য অপ্রয়োজনীয় ছিল এবং গল্পের কাহিনী পুরোপুরি একসাথে মিলে না বলেও মন্তব্য করেন। তিনি লিখেছিলেন, "আশিকুর রহমান প্রতিশ্রুতি দেখিয়েছেন, এবং আশা করাই যে তিনি আরও ভালো করবেন।" আশিকুর রহমান পরিচালিত ছোট সাংগীতিক চলচ্চিত্র 'সাড়াংশে তুমি' প্রিমিয়ারে এপ্রিল মাসে। টিভি প্রযোজনার চার বছর পর, রহমান এশিয়ান টিভির জন্য নাটক "প্রিন্সেস" পরিচালনা করেন। ২০১৬ সালে তিনি "অপারেশন অগ্নিপথ" চিত্রগ্রহণ করেন।
বাহাওয়ালনগর জেলা

বাহাওয়ালনগর জেলা (), পাকিস্তানের পাঞ্জাব প্রদেশের একটি জেলা। পাকিস্তানের স্বাধীনতার পূর্বে, বাহাওয়ালনগর ছিল বাহাওয়ালপুরের নবাব কর্তৃক বাহাওয়ালপুর রাজ্যের একটি অংশ। বাহাওয়ালনগর হচ্ছে জেলাটির রাজধানী শহর। ২০১৭ সালের আদমশুমারি হিসাব অনুযায়ী এখানকার জনসংখ্যা ছিল প্রায় ২৯,৮২,০০০ জন এর মত।
বাহাওয়ালনগর জেলার ৫টি তহসিল এবং ১১৮ টি ইউনিয়ন পরিষদসহ নিয়ে ৮,৮৭৮ বর্গ কিলোমিটার এলাকা জুড়ে গঠিত হয়েছে।
১৯৯৮ সালের জাতীয় আদমশুমারির হিসাব অনুসারে, জেলার প্রধান ভাষা বা মাতৃভাষা হচ্ছে পাঞ্জাবী, যা জনসংখ্যার প্রায় ৯৪.৬% মানুষ কথা বলে থাকে, এছাড়াও উর্দু রয়েছে ৩.৭% এবং সরাইকি ১.২%।
পাকিস্তানের ১৯৯৮ সালের আদমশুমারির হিসাব অনুসারে বাহাওয়ালনগরের জনসংখ্যা ছিল প্রায় ২,০৬১,৪৪৭ জন এর মত।
মামিত জেলা

উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে একটি জেলার নাম মামিত জেলা৷ জেলাটির জেলাসদর মামিত শহরে অবস্থিত৷
মোট জনসংখ্যা ৬২৭৬৫(২০০১ জনগণনা) ও ৮৬৩৬৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৫ম৷ মিজোরাম রাজ্যের ৭.৮৭% লোক মামিত জেলাতে বাস করেন৷ জেলার জনঘনত্ব ২০০১ সালে ২১ ছিলো এবং ২০১১ সালে তা বৃদ্ধি পেয়ে ২৯ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩৭.৫৬%, যা ১৯৯১-২০১১ সালের -২.৭৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯২৭(সমগ্র) এবং শিশু(০-৬ বৎ) লিঙ্গানুপাত ৯৭৯৷
মিজোরাম রাজ্যের উত্তরাংশে অবস্থিত মামিত জেলাটির উত্তরে আসাম রাজ্যের বরাক উপত্যকার হাইলাকান্দি জেলা ও করিমগঞ্জ জেলা, উত্তর পূর্বে(ঈশান) মিজোরামের কোলাসিব জেলা, পূর্বে মিজোরাম রাজ্যের আইজল জেলা, দক্ষিণে মিজোরাম রাজ্যের লুংলেই জেলা, দক্ষিণ পশ্চিমে(নৈঋত) বাংলাদেশ রাষ্ট্র, উত্তর পশ্চিমে(বায়ু) ত্রিপুরা রাজ্যের উত্তর ত্রিপুরা জেলা অবস্থিত৷
জেলাটির স্বাক্ষরতা হার ৭৯.১৪%(২০০১) তথা ৮৪.৯৩%(২০১১)৷ পুরুষ স্বাক্ষরতার হার ৭২.৯৮%(২০০১) তথা ৮৯.১৩%(২০১১)৷ নারী স্বাক্ষরতার হার ৭৪.৮১%(২০০১) তথা ৮০.৩৫% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৯৪%৷
১৯৮৫ খ্রিষ্টাব্দে ৫০০ বর্গকিলোমিটার এর অধিক বিস্তৃৃত ডাম্পা ব্যাঘ্য সংরক্ষণ প্রকল্পটি ভারত সরকারের তত্ত্বাবধানে আসে৷
এছাড়া জেলাটির দর্শনীয় পাহাড়গুলি হলো- ডাম্পা পাহাড়, পাটলাবি লুংলেন পাহাড় ও ছড়পিয়াল পাহাড়৷
মামিত জেলাটি তিনটি তহশিল বা ব্লক (পোশাকি নাম গ্রামোন্নয়ন ব্লক) নিয়ে গঠিত৷ ব্লকগুলি হলো যথাক্রমে রেইয়েক, পশ্চিম ফাইলেং এবং জলনৌম৷ এছাড়া জেলাটিতে তিনটি বিধানসভাকেন্দ্র তথা হাছেক, ডাম্পা ও মামিত রয়েছে৷
২০১৮-১৯ ঢাকা প্রিমিয়ার ডিভিশন ক্রিকেট লিগ

ঢাকা প্রিমিয়ার ডিভিশন ক্রিকেট লিগ ২০১৮-১৯ হল একটি ঘরোয়া লিস্ট এ টুর্নামেন্ট, যা ৮ মার্চ থেকে বাংলাদেশের বিভিন্ন ভেন্যুতে অনুষ্ঠিত হয়। টুর্নামেন্টের চ্যাম্পিয়ন হয় ঢাকা আবাহনী ক্রিকেট দল।
অংশগ্রহণকারী দলগুলো হল :
ভি. বিক্রমরাজু

ভি. বিক্রমরাজু (জন্ম: ১ জানুয়ারি, ১৯৩৪) প্রথিতযশা ও সাবেক ভারতীয় আন্তর্জাতিক ক্রিকেট আম্পায়ার। ১৯৮৫ থেকে ১৯৮৮ সময়কালে ২টি টেস্ট ও ৫টি একদিনের আন্তর্জাতিক (ওডিআই) পরিচালনা করেছেন তিনি। তন্মধ্যে, টেস্ট ক্রিকেটের ইতিহাসের দ্বিতীয় টাই টেস্টে আম্পায়ার হিসেবে খেলা পরিচালনা করেছিলেন তিনি।
৩১ ডিসেম্বর, ১৯৮৪ তারিখে কোলকাতার ইডেন গার্ডেনে ভারত-ইংল্যান্ডের মধ্যকার টেস্টের মাধ্যমে অভিষেক পর্ব সম্পন্ন হয় তার। ঐতিহাসিক টাই টেস্ট পরিচালনা করে স্মরণীয় করে রেখেছেন নিজেকে। ১৮-২২ সেপ্টেম্বর, ১৯৮৬ তারিখে মাদ্রাজের এমএ চিদাম্বরম স্টেডিয়ামে ভারত-অস্ট্রেলিয়ার মধ্যকার তিন টেস্ট সিরিজের প্রথম টেস্ট অনুষ্ঠিত হয়েছিল। টেস্ট ক্রিকেটের ইতিহাসের দ্বিতীয় ও অদ্যাবধি সর্বশেষ টাই টেস্টে স্বদেশী দারা দোতিওয়ালাকে সাথে নিয়ে খেলা পরিচালনা করেছিলেন। ১১শ ব্যাটসম্যান মনিন্দর সিংকে এলবিডব্লিউ সিদ্ধান্ত প্রদানের মাধ্যমে অস্ট্রেলীয় অফ স্পিনার গ্রেগ ম্যাথিউসের স্বার্থক আবেদন প্রদান করে বেশ বিতর্কের কেন্দ্রবিন্দুতে উপনীত হয়েছিলেন। ঐ টেস্টের পর আর ভি. বিক্রমরাজুকে টেস্ট খেলা পরিচালনা করতে দেখা যায়নি। প্রথম টাই টেস্ট ৯-১৪ ডিসেম্বর, ১৯৬০ তারিখে ব্রিসবেন ক্রিকেট গ্রাউন্ডে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত হয়েছিল।
২২ সেপ্টেম্বর, ২০১৬ তারিখে ভারত-অস্ট্রেলিয়ার মধ্যকার শেষদিনে উপস্থিত ছিলেন সাবেক আম্পায়ারদ্বয় ৩০ বছর আগেকার টেস্টের স্মৃতিচারণে মগ্ন ছিলেন।
বাংলাদেশ ক্রীড়া শিক্ষা প্রতিষ্ঠান ক্রিকেট দল

বাংলাদেশ ক্রীড়া শিক্ষাপ্রতিষ্ঠান ক্রিকেট দল বাংলাদেশ ক্রীড়া শিক্ষাপ্রতিষ্ঠানকে প্রতিনিধিত্ব করে থাকে। দলটির ঢাকা প্রিমিয়ার ডিভিশন ক্রিকেট লিগ ২০১৮-১৯-এ খেলার মাধ্যমে লিস্ট এ ক্রিকেটে অভিষেক ঘটবে এবং দলটি টোয়েন্টি২০ ক্রিকেটে অভিষেক ঘটে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯-এ খেলার মাধ্যমে। আশির দশক থেকে দলটি বাংলাদেশের বিভিন্ন টুর্নামেন্টে খেলে আসছে। দলটি তাদের প্রথম টোয়েন্টি২০ ম্যাচে প্রাইম দোলেশ্বর স্পোর্টিং ক্লাবকে সুপার ওভারে হারায়।
মুরুদেশ্বর

মুরুদেশ্বর,দক্ষিণ ভারতের কর্ণাটক রাজ্যের উত্তর কন্নড় জেলার ভটকল তহশিলের একটি অতিপরিচিত শহর৷ মুরুদেশ্বর হিন্দুদেবতা শিবের অপর নাম৷ আরব সাগরের তীরে অবস্থিত শহরটি বিশ্বের দ্বিতীয় উচ্চতম শিব মূর্তি ও মুরুদেশ্বর মন্দিরের জন্য বিখ্যাত৷ মুরুদেশ্বর রেলওয়ে স্টেশনটি ম্যাঙ্গালোর থেকে মুম্বাই অবধি বিস্তৃৃত কোঙ্কণ রেলপথের অন্তর্গত৷
মুরুদেশ্বর নামটি রামায়ণের সমসাময়িক বলে অনুমান করা হয়৷
হিন্দু দেব-দেবীরা আত্মালিঙ্গ প্রকারের দিব্যপ্রতীকের পূজার্চনার মাধ্যমে অমরত্ব লাভ করতেন৷ তেমনই লঙ্কার রাজা রাবণ অমরত্বলাভের ইচ্ছায় শিবের আত্মার প্রতীক আত্মালিঙ্গ পূজনে ব্রতী হন৷ ফলে রাবণ শিবের নিত্যপূজা শুরু করেন৷ মহেশ্বর সন্তুষ্ট হয়ে তাঁকে বরদান করেন ও রাবণ তাঁর থেকে আত্মালিঙ্গ প্রাপ্তির ইচ্ছা প্রকাশ করে৷ শিব সম্মতিদান করেন ও পুর্বসতর্ক করেন যেন রাবণ এই মূর্তি তাঁর রাজ্যে গিয়েই স্থাপিত করেন, নতুবা এই লিঙ্গ যেখানে ভূস্পর্শ করবে সেখানেই স্থায়ী হয়ে যাবে৷ এই বরদান পেয়ে আত্মালিঙ্গসহ রাবণ নিজ রাজ্যের উদ্দেশ্যে যাত্রা শুরু করেন৷
শ্রী বিষ্ণু সমগ্র ঘটনাটি সম্পর্কে অবগত হন ও রাবণের অমরত্বপ্রাপ্তির ফলাফল উপলব্ধি করেন৷ তিনি শিবপুত্র গণেশকে প্রেরণ করেন যেন রাবণ এই আত্মালিঙ্গ কখনোই নিজরাজ্যে প্রতিষ্ঠিত করতে না পারে৷ স্কন্দপুর্বজ জানতেন রাবণ কখনো তার সান্ধ্য-আহ্নিক সব দৈনিক অন্যান্য পূজার কাজ অসম্পূর্ণ রাখেন না৷ এই সুযোগই তিনি ব্যবহার করেন আত্মালিঙ্গ পুণরুদ্ধারের জন্য৷
লঙ্কেশ্বরের যাত্রাপথে গোকর্ণের নিকট উপস্থিত হলে বিষ্ণু মায়াবলে ছদ্মসূর্যাস্ত ও সান্ধ্য আবহাওয়ার প্রকাশ ঘটান৷ এমন সময় রাবণের সান্ধ্য-আহ্নিকের কথা স্মরণ হয় ও শিবদত্ত আত্মালিঙ্গের ভুনিবেশের কথা মনে করে বিচলিত হন৷ এমন সময় শ্রীশশিবর্ণ নাম্নী ব্রাহ্মণবালকবেশে গণেশ এসে উপস্থিত হলে রাবণ পূজার্চনার কাজ সম্পন্ন না হওয়া অবধি তাঁকে আত্মালিঙ্গের দায়িত্ব প্রদান করেন৷ শ্রীবিনায়ক এই শর্তে রাজী হন যে তিনি রাবণকে তৃৃতীয়বার ডাকির পর ও না এলে তিনি দায়িত্বসারা হবেন৷
যথাপি রাবণ ফিরে এসে দেখেন আত্মালিঙ্গটি ভূস্থাপিত হয়েছে৷ কেশব তখন পুনরায় তার মায়ার নিষ্পত্তি ঘটালে সূর্যোদয় ঘটে৷ রাবণ তার প্রতি হওয়া ছলনার কথা বুঝতে পারেন ও লিঙ্গ উদ্ধারের চেষ্টা করলে কিছু টুকরো এদিক ওদিক ছড়িয়ে পড়ে৷ তেমনই একটি টুকরো সুরাৎকলে এসে পড়ে ও প্রতিষ্ঠা পায় সদাশিব মন্দির৷ পরে তিনি লিঙ্গমুখারকটি নষ্ট করার চেষ্টা করলে তা ৩৭ কিলোমিটার দূর সজ্জেশ্বরে পতিত হয়৷ আবরকের নিম্নাংশ ১৬ ও ১৯ কিলোমিটার দূরে গুণেশ্বর ও ধরেশ্বরে পতিত হয়৷
অন্তিমে রাবণ আত্মালিঙ্গের বস্ত্র ছুড়ে ফেলেন যা কণ্ডুকাগিরি অঞ্চলের মৃৃধেশ্বরে পতিত হয়, এই মৃৃধেশ্বর কালক্রমে মুরুদেশ্বর নামে পরিণত হয়৷
উত্তরা স্পোর্টিং ক্লাব

উত্তরা স্পোর্টং ক্লাব বাংলাদেশের ঘরোয়া ক্রিকেটের একটি দল। দলটির ঢাকা প্রিমিয়ার ডিভিশন ক্রিকেট লিগ ২০১৮-১৯-এ খেলার মাধ্যমে লিস্ট এ এবং টোয়েন্টি২০ ক্রিকেটে অভিষেক ঘটে। দলটি তাদের অভিষেক টুয়েন্টি২০ ম্যাচে খেলাঘর সমাজ কল্যাণ সমিতিকে ৬ উইকেটে পরাজিত করে।
শাইনপুকুর ক্রিকেট ক্লাব

শাইনপুকুর ক্রিকেট ক্লাব বাংলাদেশের ঘরোয়া লিগের একটি ক্লাব। দলটি লিস্ট এ আঙিনায় অভিষেক ঘটে ঢাকা প্রিমিয়ার ডিভিশন ক্রিকেট লিগের ২০১৭-১৮ মৌসুমের আসরে অংশ নেবার মাধ্যমে। দলটির টুয়েন্টি২০ ক্রিকেটে অভিষেক হয় ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯-এ অংশ নেবার মাধ্যমে।
প্রাইম দোলেশ্বর স্পোর্টিং ক্লাব

প্রাইম দোলেশ্বর স্পোর্টিং ক্লাব একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা প্রিমিয়ার ডিভিশন টোয়েন্টি ২০ ক্রিকেট লিগের বর্তমান রানার্সআপ।
প্রাইম ব্যাংক ক্রিকেট ক্লাব

প্রাইম ব্যাংক ক্রিকেট ক্লাব একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা প্রিমিয়ার ডিভিশন ক্রিকেটে লিগের ২০১৪-১৫ মৌসুমের আসরে চ্যাম্পিয়ন হয়েছিল।
খেলাঘর সমাজ কল্যাণ সমিতি

খেলাঘর সমাজ কল্যাণ সমিতি একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। খেলাঘর একটি দেশপ্রেমী যুব সাংস্কৃতিক সংঘ যেটি ১৯৫২ সালে ঢাকায় প্রতিষ্ঠিত হয়, যার গোটা বাংলাদেশে পাঁচ শতাধিক শাখা আছে।
খনিজ সম্পদ উন্নয়ন ব্যুরো

খনিজ সম্পদ উন্নয়ন ব্যুরো হল বাংলাদেশ সরকারের একটি ব্যুরো, যা খনিজ সম্পদ ব্যবস্থাপনা, উত্তোলন ও তদারকির দায়িত্বে নিয়োজিত। এর সদরদপ্তর ঢাকায় অবস্থিত।
১৯৬২ সালে পাকিস্তান সরকারের শিল্পী মন্ত্রণালয়ের অধীনে খনিজ সম্পদ উন্নয়ন ব্যুরো প্রতিষ্ঠিত হয়। ১৯৭১ সালে বাংলাদেশ স্বাধীন হয়। স্বাধীনতার পর এটি বাংলাদেশ বিদ্যুৎ, জ্বালানি ও খনিজ সম্পদ মন্ত্রণালয়ের অধীনস্থ হয়। খনি ও খনিজ সম্পদ আইন ১৯৯২ ও খনি ও খনিজ সম্পদ বিধিমালা ২০১২ অনুযায়ী এটি পরিচালিত হয়।